– У нашым раёне добра развіты сямейныя формы ўладкавання дзяцей, дзякуючы чаму ўсе дзеці, якія атрымалі сіроцкі статус, вызначаны на выхаванне ў замяшчаючыя сем’і. Аднак больш за ўсё пашанцавала тым дзеткам, якія набылі свае сем’і дзякуючы працэдуры ўсынаўлення (удачарэння). Такім чынам, дзеці, якія згубілі сваіх кроўных бацькоў, назаўсёды набылі новых маці і тату. З 13 такіх дзяцей у мінулым годзе семярых усынавілі ці ўдачарылі. А наогул за апошнія тры гады ў нашым раёне ўсыноўлены трынаццаць дзяцей-сірот і дзяцей, якія засталіся без бацькоўскай апекі. У ліку іх шэсць хлопчыкаў і сем дзяўчынак. Прычым, да года – толькі адно дзіця, сем дзетак – ва ўзросце да трох гадоў, чатыры – ад чатырох да шасці гадоў, адзін – ва ўзросце дзесяць гадоў.